Прыблізнасць трактовак вобразаў звязана не толькі з рэжысурай. Сама п'еса вельмі гэтаму "садзейнічае": будучы з самага пачатку слабай, яна яшчэ нямала страціла на шляху да падмосткаў. А ў нечым стваральнікі спектакля заблыталіся нават да кур'ёзаў: дыск-жакей Раман (як ёсць у п'есе) на сцэне ператварыўся ў гітарыста, паехаў вучыцца "па спецыяльнасці", а потым аказваецца, што ён вучыцца… на дыск-жакея.